C 70/20

Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2020/C 70/05)

Šis pranešimas skelbiamas pagal Komisijos deleguotojo reglamento (ES) 2019/33 17 straipsnio 5 dalį (1).

PRANEŠIMAS APIE STANDARTINIO PAKEITIMO PATVIRTINIMĄ

„Coteaux du Layon“

PDO-FR-A0826-AM02

Pranešimo data: 2019-11-13

PATVIRTINTO PAKEITIMO APRAŠYMAS IR PAGRINDIMAS

1. Geografiniai pavadinimai

1skyriaus II antraštinės dalies 1 punkte po žodžio „komuna“ įterpiami žodžiai „(arba, jei yra, deleguotosios komunos).

Kai kurios komunos, kurių pavadinimas gali būti nurodomas po SKVN „Coteaux du Layon“ pavadinimo, neseniai buvo sujungtos. Tačiau jos išliko po sujungimo atsiradusių naujųjų komunų deleguotosios komunos. Kol šios komunos lieka deleguotos komunos, jų žinoma teritorija administraciniu požiūriu išlieka ta pati.

Pakeičiamas tik 2 skyrius. Naujojoje specifikacijos redakcijoje komunos ir deleguotosios komunos, kurių pavadinimas gali būti nurodomas kartu su SKVN pavadinimu, nėra atskiriamos vienos nuo kitų.

Bendrajam dokumentui šis pakeitimas įtakos neturi.

2. Geografinė vietovė

Geografinės vietovės aprašymas iš dalies keičiamas taip:

„a) Visi gamybos etapai vykdomi geografinėje vietovėje, kuri apima toliau nurodytų Meno ir Luaros departamento komunų, kaip jos apibrėžtos 2018 m. Oficialiajame geografinių kodų registre, teritorijas: Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų komunų teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé), Chalonnes-sur-Loire, Chaudefonds-sur-Layon, Chemillé-en-Anjou (buvusios šių deleguotųjų komunų teritorijos: Chanzeaux, La Jumellière), Cléré-sur-Layon, Doué-en-Anjou (buvusios šių deleguotųjų komunų teritorijos: Brigné, Concourson-sur-Layon, Saint-Georges-sur-Layon, Les Verchers-sur-Layon), Lys-Haut-Layon (buvusios šių deleguotųjų komunų teritorijos: La Fosse-de-Tigné, Nueil-sur-Layon, Tancoigné, Tigné, Trémont), Passavant-sur-Layon, Rochefort-sur-Loire, Terranjou (buvusios šių deleguotųjų komunų teritorijos: Chavagnes, Martigné-Briand), Val-du-Layon (buvusios šių deleguotųjų komunų teritorijos: Saint-Aubin-de-Luigné, Saint-Lambert-du-Lattay). Su geografinės vietovės kartografine medžiaga galima susipažinti Nacionalinio kilmės ir kokybės instituto interneto svetainėje.

b) Visi vynų, kuriuos galima žymėti nuoroda „premier cru“ arba papildoma geografine nuoroda „Chaume“, gamybos etapai vykdomi geografinėje vietovėje, kuri apima toliau nurodytos Meno ir Luaros departamento komunos, kaip ji apibrėžta 2018 m. Oficialiajame geografinių kodų, teritoriją: Rochefort-sur-Loire. Su geografinės vietovės kartografine medžiaga galima susipažinti Nacionalinio kilmės ir kokybės instituto interneto svetainėje.“

Redakcinio pobūdžio pakeitimas: naujajame administracinių vienetų sąraše atsižvelgiama į administracinių vienetų sujungimus ir kitus pakeitimus, padarytus po specifikacijos patvirtinimo. Siekiant didesnio teisinio tikrumo, sąrašas sudarytas atsižvelgiant į galiojantį Oficialųjį geografinių kodų registrą, kurį kasmet peržiūri INSEE. Geografinės vietovės perimetras lieka visiškai nepakitęs.

Galiausiai nurodoma, jog Nacionalinio kilmės ir kokybės instituto interneto svetainėje pateikiama geografinės vietovės kartografinė medžiaga, kad su ja galėtų susipažinti visuomenė.

Atitinkamai iš dalies keičiamas su geografine vietove susijęs bendrojo dokumento 6 punktas.

3. Nustatyti sklypai

SKVN „Coteaux du Layon“ specifikacijos 1 skyriaus IV antraštinės dalies 2 punkto pirmoje pastraipoje po žodžių „2007 m. rugsėjo 5 d.“ įterpiami žodžiai „ir 2017 m. sausio 19 d.“

Šiuo pakeitimu siekiama įtraukti datą, kurią kompetentingos valdžios institucijos patvirtino geografinėje gamybos vietovėje nustatytų sklypų pakeitimą. Sklypų nustatymas reiškia geografinėje gamybos vietovėje esančių sklypų, kuriuose gali būti gaminamas saugomos kilmės vietos nuoroda žymimas produktas, parinkimą.

Bendrajam dokumentui šis pakeitimas įtakos neturi.

4. Arčiausiai esanti vietovė

1 skyriaus IV antraštinės dalies 3 punkto a papunktyje esantis komunų sąrašas pakeičiamas šiuo sąrašu:

„– De Sevro Departamentas: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (buvusios šių deleguotųjų komunų teritorijos: Bouillé-Saint-Paul, Cersay);

— Endro ir Luaros Departamentas: Saint-Nicolas-de-Bourgueil;

— Atlanto Luaros Departamentas: Ancenis, Le Loroux-Bottereau, Le Pallet, La Remaudière, Vair-sur-Loire (buvusi šios deleguotosios komunos teritorija: Anetz), Vallet;

— Meno ir Luaros Departamentas: Allonnes, Angers, Antoigné, Artannes-sur-Thouet, Blaison-Saint-Sulpice (buvusios šių deleguotųjų komunų teritorijos: Blaison-Gohier, Saint-Sulpices), Bouchemaine, Brain-sur-Allonnes, Brézé, Brissac Loire Aubance (buvusios šių deleguotųjų komunų teritorijos: Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital, Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (buvusi šios deleguotosios komunos teritorija: Valanjou), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (buvusios šių deleguotųjų komunų teritorijos: Forges, Meigném, Montfort), Épieds, Fontevraud-l’Abbaye, Les Garennes sur Loire (buvusios šių deleguotųjų komunų teritorijos: Juigné-sur-Loire, Saint-Jean-des-Mauvrets), Gennes-Val-de-Loire (buvusios šių deleguotųjų komunų teritorijos: Chênehutte-Trêves-Cunault, Gennes, Grézillé, Saint-Georges-des-Sept-Voies, Le Thoureil), Huillé, Ingrandes-Le-Fresne sur Loire (buvusi šios deleguotosios komunos teritorija: Ingrandes), Jarzé Villages (buvusi šios deleguotosios komunos teritorija: Lué-en-Baugeois), Louresse-Rochemenier, Lys-Haut-Layon (buvusios šių deleguotųjų komunų teritorijos: Cerqueux-sous-Passavant, Vihiers), Mauges-sur-Loire (buvusios šių deleguotųjų komunų teritorijos: La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florentle-Vieil, Saint-Laurent-de-la-Plaine, Saint-Laurent-du-Mottay), Mazé-Milon (buvusi šios deleguotosios komunos teritorija: Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (buvusios šių deleguotųjų komunų teritorijos: Bouzillé, Champtoceaux, Drain, Landemont, Liré, Saint-Laurent-des-Autels, La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (buvusi šios deleguotosios komunos teritorija: Notre-Dame-d’Allençon), Tuffalun (buvusios šių deleguotųjų komunų teritorijos: Ambillou-Château, Louerre, Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (buvusios šių deleguotųjų komunų teritorijos: Pellouailles-les-Vignes, Saint-Sylvain-d’Anjou), Villevêque;

— Vjeno Departamentas: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.“

1 skyriaus IV antraštinės dalies 3 punkto b papunktyje esantis komunų sąrašas pakeičiamas šiuo sąrašu:

„Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų komunų teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé), Brissac Loire Aubance (buvusios šių deleguotųjų komunų teritorijos: Brissac-Quincé, Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (buvusi šios deleguotosios komunos teritorija: Chanzeaux), Denée, Doué-en-Anjou (buvusios šių deleguotųjų komunų teritorijos: Brigné, Les Verchers-sur-Layon), Mauges-sur-Loire (buvusios šių deleguotųjų komunų teritorijos: Montjean-sur-Loire, La Pommeraye), Mozé-sur-Louet, Savennières, Soulaines-sur-Aubance, Terranjou (buvusios šių deleguotųjų komunų teritorijos: Chavagnes, Martigné-Briand, Notre-Dame-d’Allençon), Val-du-Layon (buvusios šių deleguotųjų komunų teritorijos: Saint-Aubin-de-Luigné, Saint-Lambert-du-Lattay).“

Taip atsižvelgta į komunų sujungimą po paskutinės specifikacijos versijos. Arčiausiai esančios vietovės perimetras lieka visiškai nepakitęs.

Atitinkamai iš dalies keičiamas su papildomomis sąlygomis susijęs bendrojo dokumento 9 punktas.

5. Agrarinės aplinkosaugos nuostata

1 skyriaus VI antraštinės dalies 2 punkte įterpiamas tekstas: „Tarp eilių turi augti prižiūrima savaime išaugusi ar pasėta augalinė danga. Jei tokios augalinės dangos nėra, veiklos vykdytojas privalo įdirbti dirvą, kad kontroliuotų savaime išaugusią augaliją, arba pagrįsti už vynuogininkystę atsakingų valdžios institucijų patvirtintų biologinės kontrolės preparatų naudojimą. Sklype naudojant biologinės kontrolės herbicidus, naudoti kitus herbicidus draudžiama.“

Šis pakeitimas susijęs su dabartiniais veiklos vykdytojų, siekiančių visame Anžu krašte pereiti prie ekologinio ūkininkavimo, praktikos pokyčiais. Taip pat jis atspindi vis didėjantį susirūpinimą dėl technologinių procesų poveikio aplinkai. Sudarant palankias sąlygas augti augalinei dangai, naikinant piktžoles mechaniniu būdu ar pasitelkiant biologinės kontrolės preparatus, naudojama mažiau cheminių herbicidų. Pradėjus naudoti mažiau herbicidų, turėtų tapti įmanoma geriau apsaugoti vynuogynų dirvožemį ir išsaugoti natūralias jo savybes (derlingumą, biologinę įvairovę, biologinį išsivalymą), prisidedančias prie vynų kokybės bei autentiškumo ir stiprinančias vietovės įvaizdį.

Bendrajam dokumentui šis pakeitimas įtakos neturi.

6. Oficialus vynuogių derliaus ėmimo paskelbimas

Iš specifikacijos 1 skyriaus VII antraštinės dalies 1 punkto išbraukiamas sakinys: „Vynuogių derliaus ėmimo pradžios data nustatoma pagal Kaimo ir jūrų žuvininkystės kodekso D. 645-6 straipsnį.“

Nustatyti vynuogių derliaus ėmimo pradžios datą nebėra būtina, nes nuo šiol veiklos vykdytojai naudojasi įvairiausiomis priemonėmis, leidžiančiomis tiksliai nustatyti, kada vynuogės yra sunokusios. Kiekvienas veiklos vykdytojas turi tam tikrą skaičių individualių ir bendrai naudojamų priemonių ir įrangos, leidžiančios kiekviename sklype tiksliai nustatyti tinkamiausią derliaus ėmimo pradžios dieną, atsižvelgiant į gamybos tikslus.

Bendrajam dokumentui šis pakeitimas įtakos neturi.

7. Fermentavimo patalpos pajėgumas

1 skyriaus IX antraštinės dalies 1 punkto d papunktyje sakinys „Kiekvieno veiklos vykdytojo fermentavimo patalpos pajėgumas yra lygus ne mažiau kaip 1,4 karto vidutinio ūkio produktyvumo per pastaruosius penkerius metus.“ pakeičiamas sakiniu „Kiekvieno veiklos vykdytojo fermentavimo patalpos pajėgumas yra lygus ne mažiau kaip 1,4 karto vidutinio fermentacijai naudojamos misos kiekio per pastaruosius penkerius metus.“

Specifikacijoje buvo nurodytas ne hektolitrais ar m3 išreikštas tūrinis pajėgumas, o gamybos kiekis, t. y derliaus kiekis, padalytas iš gamybos ploto (pavyzdžiui, išreikštas hl/ha). Siūlomas pakeitimas leidžia nekeičiant esmės (išlieka nustatytas 1,4 karto vidutinio ūkyje per paskutinius derliaus ėmimo metus fermentacijai naudojamos misos kiekio dydis) ištaisyti šį dydžių neatitikimą.

Bendrajam dokumentui šis pakeitimas įtakos neturi.

8. Vyno išleidimas į apyvartą

Išbraukiamas 1 skyriaus IX antraštinės dalies 5 punkto b papunktis dėl vyno išleidimo į apyvartą tarp įgaliotųjų sandėlių savininkų datos.

Bendrajam dokumentui šis pakeitimas įtakos neturi.

9. Ryšys su geografine vietove

Ryšys su geografine vietove pakoreguotas siekiant atnaujinti susijusių komunų skaičių (13 komunų vietoje buvusių 27). Šioje dalyje patikslinama, kad nurodyta vidutinė temperatūra yra metinė vidutinė temperatūra.

Atitinkamai iš dalies keičiamas su ryšiu su geografine vietove susijęs bendrojo dokumento 8 punktas.

10. Pereinamojo laikotarpio priemonė

1 skyriaus XI antraštinėje dalyje įterpiama ši nuostata: „Nuostatos dėl privalomos prižiūrimos savaime išaugusios ar pasėtos tarpueilių augalinės dangos arba, jei tokios augalinės dangos nėra, prievolės veiklos vykdytojui įdirbti dirvą arba naudoti biologinės kontrolės preparatus savaime išaugusiai augalijai kontroliuoti netaikomos iki šios specifikacijos patvirtinimo augusiems vynuogynams, kuriuose atstumai tarp eilių ne didesni nei 1,70 m.“

Pereinamojo laikotarpio priemonė suteikia galimybę nebausti esamų vynuogynų, kurių dabartinis priežiūros būdas neatitinka agrarinės aplinkosaugos nuostatų. Tankiai susodintuose vynuogynuose, kuriuose atstumas tarp eilių ne didesnis nei 1,70 m, gali kilti techninių problemų palaikant nuolatinę augaliją ar įdirbant žemę (darbų atlikimas mechanizuotu būdu, įranga, įrankiai). Neaukštų vynmedžių vynuogynuose augalija pavasarį taip pat gali padidinti šalnų pavojų. Be to, kuo tankiau vynuogyne susodinti vynmedžiai, tuo daugiau vandens iš jų atima augalinė danga. Kita vertus, po specifikacijos patvirtinimo pasodinti vynuogynai jau privalės atitikti įterpiamas agrarinės aplinkosaugos nuostatas nepriklausomai nuo sodinių pasodinimo tankumo ir atstumo tarp eilių.

Bendrajam dokumentui šis pakeitimas įtakos neturi.

11. Registrai

2 skyriaus II antraštinės dalies 3 punkte žodis „potencinė“ pakeičiamas žodžiu „natūrali“, o žodis „laipsnis“ pakeičiamas žodžiais „natūrali alkoholio koncentracija tūrio procentais“.

Kad sutaptų su visos Anžu-Somiūro vietovės specifikacijos redakcija, formuluotės „potencinė koncentracija“ ir „laipsnis“ pakeičiamos formuluote „natūrali alkoholio koncentracija tūrio procentais“. Dėl šių pakeitimų specifikaciją tampa lengviau skaityti. Su registrais susijusių nuostatų suderinimu siekiama, kad būtų lengviau parengti tų registrų tikrinimo ir kontrolės planą.

Bendrajam dokumentui šis pakeitimas įtakos neturi.

12. Pagrindiniai tikrinami punktai

Pakoreguotas 3 skyrius, kad sutaptų su Anžu-Somiūro vietovės specifikacijos pagrindinių tikrinamų punktų redakcija.

Bendrajam dokumentui šis pakeitimas įtakos neturi.

BENDRASIS DOKUMENTAS

1. Produkto pavadinimas

Coteaux du Layon

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

„Coteaux du Layon“

Baltieji neputojantys, turintys liekamųjų cukrų vynai gaminami iš pernokusių ’Chenin B’ veislės vynuogių. Tai iškilūs, elegantiški, pasižymintys sudėtingu aromatu ir tinkantys ilgai brandinti vynai. Jų skonyje dera saldumas ir gaivumas, išraiškingumas ir subtilumas.

Šių vynų savybės:

Natūrali alkoholio koncentracija tūrio procentais – ne mažesnė nei 14 %.

Mažiausia faktinė alkoholio koncentracija yra 10 %, o vynų, kurių minimali natūrali alkoholio koncentracija mažesnė kaip 18 % – 11 %.

Po fermentacijos fermentuojamų cukrų (gliukozės ir fruktozės) kiekis – ne mažesnis nei 34 g/l.

Bendrojo rūgštingumo ir bendro sieros dioksido kiekiai nustatyti Bendrijos teisės aktuose.

Bendrosios analitinės savybės Didžiausia visuminė alkoholio koncentracija (tūrio proc.) Mažiausia faktinė alkoholio koncentracija (tūrio proc.) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) 25 Didžiausias bendras sieros dioksido kiekis (miligramais viename litre)

„Sélection grains nobles“

Nuoroda „Sélection de grains nobles“ žymimi vynai kuo puikiausiai įkūnija visą vynų iš vytintų vynuogių patrauklumą. Šie originalūs vynai pasižymi stipriu, ilgai išliekančiu aromatu. Vaisių ir gėlių aromatai susipina su specifiniais džiovintų vaisių arba cukatų ar medaus kvapais. Brandinami vynai dėl rūgštumo, stiprumo ir švelnumo pusiausvyros ilgainiui gali tapti dar sudėtingesni.

Šių vynų savybės:

Natūrali alkoholio koncentracija tūrio procentais – ne mažesnė nei 19 %.

Po fermentacijos fermentuojamų cukrų (gliukozės ir fruktozės) kiekis – ne mažesnis nei 34 g/l.

Mažiausia faktinė alkoholio koncentracija yra 10 %, o vynų, kurių minimali natūrali alkoholio koncentracija mažesnė kaip 18 % – 11 %.

Bendrojo rūgštingumo ir bendro sieros dioksido kiekiai nustatyti Bendrijos teisės aktuose.

Bendrosios analitinės savybės Didžiausia visuminė alkoholio koncentracija (tūrio proc.) Mažiausia faktinė alkoholio koncentracija (tūrio proc.) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) 25 Didžiausias bendras sieros dioksido kiekis (miligramais viename litre)

„Coteaux du Layon“ su komunos pavadinimu

Saugoma kilmės vietos nuoroda „Coteaux du Layon“ kartu su komunos, kurioje išaugintos vynuogės, nuoroda žymimi vynai paprastai turi kiek daugiau fermentuojamų cukrų. Dėl skirtingo tipo dirvožemių ir nevienodos sklypų padėties vynai tarpusavyje šiek tiek skiriasi. Vynams, pagamintiems iš vynuogių, išaugintų kiek į šiaurę atsigręžusiuose Rošforo prie Luaros kalvų šlaituose, būdingas mineralų poskonis, o vynai, pagaminti iš vynuogių, išaugintų į pietus atsigręžusiuose Boljė prie Lajono, Anžu Fajaus ir Sent Oben de Liuinjė kalvų šlaituose, dažnai pasižymi dėl kilniojo puvinio (botrytis cinerea grybelio poveikio) atsiradusiais savitais aromatais. Vynai, pagaminti iš lėkštuose Rablė prie Lajono ir Sen Lamber diu Latė komunose stūksančių kairiojo Lajono kranto kalvų šlaituose išaugintų vynuogių, yra stiprūs ir harmoningi.

Šių vynų savybės:

Natūrali alkoholio koncentracija tūrio procentais – ne mažesnė nei 15 %.

Po fermentacijos fermentuojamų cukrų (gliukozės ir fruktozės) kiekis – ne mažesnis nei 34 g/l.

Mažiausia faktinė alkoholio koncentracija yra 11 %, o vynų, kurių minimali natūrali alkoholio koncentracija mažesnė kaip 19 % – 12 %.

Bendrojo rūgštingumo ir bendro sieros dioksido kiekiai nustatyti Bendrijos teisės aktuose.

Bendrosios analitinės savybės Didžiausia visuminė alkoholio koncentracija (tūrio proc.) Mažiausia faktinė alkoholio koncentracija (tūrio proc.) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) 25 Didžiausias bendras sieros dioksido kiekis (miligramais viename litre)

„Premier cru Chaume“

Nuoroda „premier cru“ ir papildoma geografine nuoroda „Chaume“ žymimiems vynas būdingas subtilumas ir elegancija, stiprus ir labai sudėtingas aromatas, kuriame dažnai juntamas cukatų ar svarainių uogienės kvapas.

Šių vynų savybės:

Natūrali alkoholio koncentracija tūrio procentais – ne mažesnė nei 16,5 %.

Po fermentacijos fermentuojamų cukrų (gliukozės ir fruktozės) kiekis – ne mažesnis nei 80 g/l.

Bendrojo rūgštingumo ir bendro sieros dioksido kiekiai nustatyti Bendrijos teisės aktuose.

Bendrosios analitinės savybės Didžiausia visuminė alkoholio koncentracija (tūrio proc.) Mažiausia faktinė alkoholio koncentracija (tūrio proc.) 11 Mažiausias bendrasis rūgštingumas Didžiausias lakusis rūgštingumas (miliekvivalentais viename litre) 25 Didžiausias bendras sieros dioksido kiekis (miligramais viename litre)

5. Vyno gamybos metodai

a) Pagrindiniai vynininkystės metodai

Medžio skiedrų naudojimas

Specifinis vynininkystės metodas

Draudžiama naudoti medžio skiedras.

Sodrinimas

Specifinis vynininkystės metodas

Leidžiama sodrinti vynus pagal specifikacijoje nustatytas taisykles.

Vynus, kurie gali būti žymimi nuoroda „sélection de grains nobles“, sodrinti draudžiama.

Vynus, kurie gali būti žymimi nuoroda „premier cru“ ir papildoma geografine nuoroda „Chaume“, sodrinti ir parduoti skirtą produktą termiškai apdoroti žemesnėje nei -5 °C temperatūroje draudžiama.

Specifinis vynininkystės metodas

Gaminant vynus, kurie gali būti žymimi nuoroda „premier cru“ ir papildoma geografine nuoroda „Chaume“, draudžiama naudoti sraigtinius derliaus bunkerius, siurblinius traiškytuvus ir sraigtinius presus.

Vynai brandinami specifikacijoje nurodytomis sąlygomis.

Be to, kas nurodyta pirmiau, vynai turi būti gaminami laikantis visoje Sąjungoje taikytinų ir Kaimo ir jūrų žuvininkystės kodekse nustatytų vynininkystės praktikos reikalavimų.

Tankumas

Auginimo praktika

Minimalus vynuogyno tankumas –4 000 vynmedžių sodinių viename hektare. Vynuogynuose atstumas tarp eilių negali būti didesnis nei 2,50 m, o atstumas tarp augalų toje pačioje eilėje turi būti ne mažesnis nei 1 m. Vynuogynų, kurių tankumas mažesnis kaip 4 000 sodinių viename hektare, tačiau ne mažesnis nei 3 300 sodinių viename hektare, derliui suteikiama teisė į SKVN su sąlyga, kad laikomasi specifikacijoje nustatytų priraišiojimo ir lapijos aukščio taisyklių. Šiuose vynuogynuose atstumas tarp eilių negali būti didesnis nei 3 m, o atstumas tarp augalų toje pačioje eilėje turi būti ne mažesnis nei 1 m.

Minimalus vynuogyno, kuriame auginamos vynuogės nuoroda „premier cru“ ir papildoma geografine nuoroda „Chaume“ žymimiems vynams gaminti, tankumas –4 500 vynmedžių sodinių viename hektare. Atstumas tarp eilių negali būti didesnis nei 2,20 m, o atstumas tarp augalų toje pačioje eilėje turi būti ne mažesnis nei 1 m.

Vynmedžių genėjimas ir priraišiojimas

Auginimo praktika

Vynmedžiai genimi iki balandžio 30 dienos mišriuoju būdu, ant sodinio paliekant daugiausia 12 pumpurų, ant ilgos šakos – daugiausia 4 pumpurus.

Vynmedžiai, ant kurių auga nuoroda „premier cru“ ir papildoma geografine nuoroda „Chaume“ žymimiems vynams gaminti skirtos vynuogės, genimi mišriuoju būdu iki balandžio 30 dienos, ant sodinio paliekant daugiausia 12 pumpurų. Pasiekus fenologinę stadiją (kai ant augalo užauga 11 ar 12 lapų), metinių vaisius mezgančių augalo šakų skaičius negali viršyti 10.

Priraišiotų vynmedžių lapijos aukštis yra bent jau lygus 0,6 atstumo tarp eilių. Priraišiotų vynmedžių lapijos aukštis matuojamas nuo apatinio lapijos krašto, esančio mažiausiai 0,40 m aukštyje nuo žemės, iki viršutinio šoninių nugenėtų šakelių krašto, esančio mažiausiai 0,20 m virš viršutinės priraišiojimo virvės.

Vynuogynai, kurių tankumas mažesnis kaip 4 000 sodinių viename hektare, tačiau ne mažesnis kaip 3 300, taip pat turi atitikti šiuos priraišiojimo reikalavimus: mažiausias priraišiojimo kuolelių aukštis nuo žemės –1,90 m; priraišiojama 4 virvelių pakopomis; mažiausias viršutinės virvelės aukštis –1,85 m virš žemės. Šios ypatingosios nuostatos netaikomos nuoroda „premier cru“ ir papildoma geografine nuoroda „Chaume“ žymimiems vynams.

Drėkinimas

Auginimo praktika

Laistyti draudžiama.

Derliaus nuėmimas

Auginimo praktika

Vynai gaminami iš pernokusių vynuogių. Be to, vynai, kurie gali būti žymimi nuoroda „sélection de grains nobles“, gaminami iš vynuogių, kurių uogose sultys natūraliai koncentravosi ant vynmedžio dėl kilniojo puvinio (botrytis cinerea grybelio) poveikio.

Vynuogės skinamos rankomis ir kelis kartus rūšiuojamos.

Gaminant vynus, kurie gali būti žymimi nuoroda „premier cru“ ir papildoma geografine nuoroda „Chaume“, draudžiama naudoti sraigtinius savivarčius bunkerius su rotaciniais siurbliais, o derliaus vežimo talpyklose vynuogių sluoksnis negali būti storesnis nei 1 m.

b) Didžiausias gamybos kiekis

„Coteaux du Layon“

40 hektolitrų iš hektaro

„Coteaux du Layon“ su komunos, kurioje išaugintos vynuogės, pavadinimu

35 hektolitrai iš hektaro

„Coteaux du Layon“ kartu su nuoroda „premier cru“ ir papildoma geografine nuoroda „Chaume“

30 hektolitrų iš hektaro

6. Nustatyta geografinė vietovė

a) Visi gamybos etapai vykdomi geografinėje vietovėje, kuri apima toliau nurodytų Meno ir Luaros departamento komunų, kaip jos apibrėžtos 2018 m. Oficialiajame geografinių kodų registre, teritorijas: Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų komunų teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé), Chalonnes-sur-Loire, Chaudefonds-sur-Layon, Chemillé-en-Anjou (buvusios šių deleguotųjų komunų teritorijos: Chanzeaux, La Jumellière), Cléré-sur-Layon, Doué-en-Anjou (buvusios šių deleguotųjų komunų teritorijos: Brigné, Concourson-sur-Layon, Saint-Georges-sur-Layon, Les Verchers-sur-Layon), Lys-Haut-Layon (buvusios šių deleguotųjų komunų teritorijos: La Fosse-de-Tigné, Nueil-sur-Layon, Tancoigné, Tigné, Trémont), Passavant-sur-Layon, Rochefort-sur-Loire, Terranjou (buvusios šių deleguotųjų komunų teritorijos: Chavagnes, Martigné-Briand), Val-du-Layon (buvusios šių deleguotųjų komunų teritorijos: Saint-Aubin-de-Luigné, Saint-Lambert-du-Lattay).

b) Visi vynų, kuriuos galima žymėti nuoroda „premier cru“ arba papildoma geografine nuoroda „Chaume“, gamybos etapai vykdomi geografinėje vietovėje, kuri apima toliau nurodytos Meno ir Luaros departamento komunos, kaip ji apibrėžta 2018 m. Oficialiajame geografinių kodų, teritoriją: Rochefort-sur-Loire.

7. Pagrindinės vyninių vynuogių veislės

’Chenin B’

8. Ryšys (-iai) su geografine vietove

1. Informacija apie geografinę vietovę

a) Gamtinių veiksnių, darančių įtaką ryšiui, aprašymas

„Coteaux du Layon“ vynuogynas auga ant kalvų, stūksančių palei nedideliame slėnyje tekančią Lajono upę, šlaitų, aukštupyje atsigręžusių į pietvakarius ir šiaurės rytus, o toliau, iki santakos su Luara, nuo Veršė prie Lajono komunos – į šiaurės vakarus. 2018 m. geografinė vietovė apėmė 13 abipus Lajono upės išsidėsčiusių Meno ir Luaros komunų.

Abipus Lajono, jo aukštupyje esančiose Boljė prie Lajono, Anžu Fajaus, Rablė prie Lajono, Rošforo prie Luaros, Sent Oben de Liuinjė ir Sen Lamber diu Latė komunose auginamos vyninės vynuogės ir jų pavadinimas gali būti nurodomas kartu su saugomos kilmės vietos pavadinimu. Šie vynmedžiai užima patį vynuogyno vidurį. Rošforo prie Luaros komunoje upės kilpoje kyla į pietus pasisukusi „Chaume“ kalva.

Vynuogėms auginti skirtų sklypų dirvožemiai susiformavo ant daugiau ar mažiau suirusio skalūninio pagrindo. Priklausomai nuo reljefo, juos gali dengti suirusios cenomanio ir plioceno uolienos. Kai kuriuose sklypuose vietomis yra iš rūgštinių (riolito) ar šarminių (spilito) efuzinių uolienų sudaryto dirvožemio, akmeningo, ant sąnašinio pagrindo ir karbono smiltainio susidariusio dirvožemio, taip pat negilaus dirvožemio su silūro kvarco ir žaliojo jaspio intarpais.

Reljefas labai svarbus gamtinei aplinkai. Abiejų Lajono krantų reljefas skiriasi. Dešinysis upės krantas labai status, kai kur jo šlaitų nuolydis siekia 40 % ir virš vandens jie kyšo daugiau nei 60 metrų. Kairiojo kranto šlaitai gerokai lėkštesni ir retai virš vandens iškyla daugiau nei 20 metrų.

Tačiau visi šie sklypai turi bendrų savybių. Kraštovaizdis gan atviras ir visų sklypų dirvožemiai gerai įšyla. Tokiuose dirvožemiuose visiškai neužsistovi vanduo, tad jo ištekliai labai negausūs.

Šioje atskirtoje geografinėje vietovėje mažai kritulių, o aukštos Šoltė ir Možo vietovės saugo ją nuo vandenyno drėgmės. Kritulių kiekis per metus sudaro maždaug 550–600 milimetrų, o Šoltė jų iškrenta daugiau nei 800 milimetrų. Vynmedžių augimo ciklo metu vietovėje iškrenta maždaug 100 mm kritulių mažiau nei vidutiniškai likusioje departamento dalyje. Vidutinė metinė temperatūra ganėtinai aukšta (maždaug 12 °C) ir 1 °C laipsniu aukštesnė nei likusioje Meno ir Luaros departamento dalyje. Ypatingą šios geografinės vietovės mezoklimatą pabrėžia ir pietų kraštų augmenija, kurioje gausu akmeninių ąžuolų ir italinių pušų.

b) Žmogiškųjų veiksnių, darančių įtaką ryšiui, aprašymas

Žinoma, kad Anžu vynuogynai nuolatos buvo auginami nuo I a. 1529 m. Bourdigné aprašo šį vynuogyną kaip „Nojaus šedevrą“. Vynmedžiai jame klesti nuo VI amžiaus. 1600 m. Olivier de Serresas savo knygoje „Théâtre d’agriculture et mesnage des champs“ nurodo keistą dalyką: „Paprastai visose šios karalystės provincijose <...> prieš skinant vynuoges reikia sulaukti, kol nukris vynmedžių lapai. O dar toliau, link Anžu, Mene ir jo apylinkėse netgi laukiama, kol vynuogės ims byrėti. Taip yra ir dėl vėlyvą vegetacijos pradžią lemiančio klimato, ir dėl vynuogių, kurios noksta iki šalnų, prigimties...“ Tad galima daryti išvadą, kad vynuogių derlius taip vėlai buvo imamas jau nuo seno.

Tačiau Anžu vynuogynai išties išgarsėjo XII–XIII amžiuose Plantagenetų pastangomis. Suklestėjus Henriko II ir Eleonoros Akvitanietės karalystei, Anžu vynai pasiekė kilmingiausių šeimų stalus. „Coteaux du Layon“ vynuogynai suklestėjo XVI a. atvykus olandų tarpininkams. Pastarieji, šiuos vynus vertinę dėl to, kad jie puikiai tinka gabenti jūra, išgarsino ’Chenin B’ vynuogių veislės savybes užsienyje. Didžiausio pakilimo vynuogynai sulaukė XVIII amžiaus 9-ajame dešimtmetyje, kai Lajonas buvo pritaikytas didžiulių olandų laivų laivybai.

Atrodo, kad ’Chenin B’ vynuogių veislė yra kilusi būtent iš šio regiono. Tai atspari vynuogių veislė, jos savybės priklauso nuo dirvožemio, kuriame auga vynmedžiai, tipo. Vyndariai labai greitai suprato, kad šios veislės vynuogių derlių dera nuimti jau pernokusį, pasitelkiant ypatingus skynimo būdus. 1845 m. grafas Odart’as savo „Veikale apie vynuogių veisles“ nurodė: „Taip pat reikia pridurti būtiną sąlygą, kad jas reikia skinti tik pernokusias, kokios jos tampa apie Visus šventuosius, kai atsilupa nuo lietaus suminkštėjusi odelė.“

Taigi, labai svarbu, kad derlius būtų pernokęs. 1816 m. Jullienas „Žinomų vynuogynų topografijoje“ patikslino: „Geruose vynuogių ūkiuose derlius imamas kelis kartus: pirmus du kartus skinamos vynuogės yra skirtos brandžiausiems vynams gaminti ir tie vynai siunčiami į užsienį, o iš trečią kartą nuskintų vynuogių gaminamas vynas lieka vartoti krašte...“

Kai kurios šio vynuogyno komunos buvo gerai žinomos jau nuo seno. Anglų geografas Williamas Guthrie (1708–1770 m.) 1802 m. išleistos „Naujosios pasaulio geografijos“ vertime jau įvardijo daugumą tų komunų, kurių pavadinimas dabar gali būti nurodomas kartu su saugomos geografinės nuorodos pavadinimu. 1950 m. vasario 18 d. saugomos kilmės vietos nuorodos „Coteaux du Layon“ pripažinimo dekrete tokia galimybė įtvirtinta Boljė prie Lajono, Anžu Fajaus, Rablė prie Lajono, Rošforo prie Luaros, Sent Oben de Liuinjė ir Sen Lamber diu Latė komunoms.

Papildomos geografinės nuorodos „Chaume“ vietovė plyti Rošforo prie Luaros komunoje, ant į pietus atsigręžusios, originaliai upės kilpoje stūksančios kalvos, įsiterpusi tarp Boljė prie Lajono ir Sent Oben de Liuinjė komunų. Ši Fulkui Juodajam priklausiusi, o XI a. pradžioje Anžė Gervuogyno abatijai perduota kalva labai greitai ir plačiai išgarsėjo. Ne taip seniai, ypač nuo XX amžiaus 9-ojo dešimtmečio, gamintojai ėmė rinktis geriausius vynmedžių genėjimo ir auginimo būdus, ištobulino derliaus ėmimo taisykles ir skina tik gerai sunkusias vynuoges, be to, pasitelkia techninius brandinimo kontrolės ir trukmės patobulinimus. Už šias bendras pastangas buvo atlyginta vynams suteikta nuoroda „premier cru“.

2. Informacija apie produkto kokybę ir savybes

Šie vynai iškilūs ir elegantiški. Vynų skonyje švelnumas susijungia su gaivumu, išraiškingumas – su subtilumu, o jų aromatas labai sudėtingas. Ilgus metus brandinti vynai – tikras džiaugsmas patyrusiems žinovams.

Saugoma kilmės vietos nuoroda „Coteaux du Layon“ kartu su komunos, kurioje išaugintos vynuogės, nuoroda žymimi vynai paprastai turi kiek daugiau fermentuojamų cukrų. Dėl skirtingo tipo dirvožemių ir nevienodos sklypų padėties vynai tarpusavyje šiek tiek skiriasi. Vynams, pagamintiems iš vynuogių, išaugintų kiek į šiaurę atsigręžusiuose Rošforo prie Luaros kalvų šlaituose, būdingas mineralų poskonis, o vynai, pagaminti iš vynuogių, išaugintų į pietus atsigręžusiuose Boljė prie Lajono, Anžu Fajaus ir Sent Oben de Liuinjė kalvų šlaituose, dažnai pasižymi dėl kilniojo puvinio (botrytis cinerea grybelio poveikio) atsiradusiais savitais aromatais. Vynai, pagaminti iš lėkštuose Rablė prie Lajono ir Sen Lamber diu Latė komunose stūksančių kairiojo Lajono kranto kalvų šlaituose išaugintų vynuogių, yra stiprūs ir harmoningi.

Nuoroda „Sélection de grains nobles“ žymimi vynai kuo puikiausiai įkūnija visą vynų iš vytintų vynuogių patrauklumą. Šie originalūs vynai pasižymi stipriu, ilgai išliekančiu aromatu. Vaisių ir gėlių aromatai susipina su specifiniais džiovintų vaisių arba cukatų ar medaus kvapais. Brandinami vynai dėl rūgštumo, stiprumo ir švelnumo pusiausvyros ilgainiui gali tapti dar sudėtingesni.

Nuoroda „premier cru“ ir papildoma geografine nuoroda „Chaume“ žymimiems vynas būdingas subtilumas ir elegancija, stiprus ir labai sudėtingas aromatas, kuriame dažnai juntamas cukatų ar svarainių uogienės kvapas.

3. Priežastiniai ryšiai

Negilus dirvožemis ir puikią sklypų padėtį užtikrinantis reljefas, sukuriantis palankias sąlygas reguliariai apsirūpinti vandeniu, leidžia ’Chenin B’ veislės vynuogėms atskleisti visą savo puikumą. Tad pagal nusistovėjusią praktiką nustatytų sklypų vietovę sudaro tik ant kalvų šlaitų išsidėstę ir negiliu dirvožemiu pasižymintys sklypai. Dėl tokių auginimo sąlygų labai svarbu pasirinkti optimalų vynmedžių auginimo būdą ir valdyti jų derlingumą. Tai atsispindi specifikacijoje įtvirtintoje nedidelio gamybos kiekio ir atitinkamo ūgio vynmedžių auginimo praktikoje.

Pietiniam artimas mezoklimatas, dažnai ant gan stačių šlaitų augantys vynmedžiai ir tinkamas auginimo būdas sudaro palankias sąlygas veikiant kilniajam puviniui ar dėl išdžiūvimo (vytinimo ant vynmedžio) uogose koncentruotis sultims – tai būdinga šiam vynuogynui.

Greta tekanti upė taip pat suteikia galimybę praleisti įprastą sunokimo etapą ir vynuogės gali pernokti, nes nuo upės kyla rytiniai rūkai, padedantys botrytis cinerea grybeliui, kitaip vadinamam kilniuoju puviniu, formuotis – iš jo pažeistų vynuogių gaminamas nuoroda „sélection de grains nobles“ vynas.

Praktika laukti, kol vynuogės pernoks, neskubėti ir skinti jau įsibėgėjus rudeniui, kelis kartus tame pačiame sklype rūšiuoti rankomis, taip pat atrinkti uogas su natūraliai susikoncentravusiomis sultimis ar pažeistas botrytis cinerea grybelio („sukepusias“) rodo gamintojų patirtį, žinias ir ’Chenin B’ veislės vynuogių savitumą. Laikydamiesi tradicijos ir skindami vynuoges rankomis, vyno gamintojai prisideda prie vynuogynų, augančių ant kalvų, originalumo ir savitumo išsaugojimo.

Specifikacijoje įtvirtinta, kad vynai turi būti brandinami mažiausiai iki kitų metų po derliaus nuėmimo metų liepos 1 d., jei žymimi nuoroda „premier cru“, arba iki antrų metų po derliaus nuėmimo metų birželio 1 d., jei žymimi nuoroda „sélection de grains nobles“. Dėl to jų tinkamumas ilgai brandinti buteliuose vis didėja, o aromatas tampa vis sudėtingesnis – tai galima patirti ragaujant vyną. Apie tai kalba ir vietos liaudies patarlė: „Coteaux du Layon“ vynai nemiršta, tik sudūla jų kamščiai.“

XIX a. Anžu istorikas Godard’as Faultrier rašė: „Jei kas prieš revoliuciją būtų nukeliavęs į Javos salą ir būtų buvęs priimtas Olandų Rytų Indijos bendrovės gubernatoriaus rūmuose, įsivaizduoju, koks jį būtų apėmęs džiaugsmas to valdininko, kuris, anot Voltero, viešumoje rodėsi tik pasidabinęs purpuru, taurėje pamačius žėrint Anžu vyną ir iš gintarinės likerio spalvos atpažinus puikiuosius mūsų „Coteaux du Layon“ vynus.“

Suvokdamos, kad ši vietovė nepaprasta, ištisos gamintojų kartos ją rūpestingai prižiūrėjo ir sukūrė savo vynų gerą vardą, kuris dabar žinomas ir užsienyje.

9. Kitos pagrindinės sąlygos (išpilstymas, ženklinimas, kiti reikalavimai)

Arčiausiai esanti vietovė

Teisinis pagrindas:

ES teisės aktai

Papildomų sąlygų rūšis:

Su gamyba nustatytoje geografinėje vietovėje susijusi nukrypti leidžianti nuostata

Sąlygos aprašymas:

a) Pritaikius nukrypti leidžiančią nuostatą nustatyta arčiausiai esanti vyndarystės, vyno gamybos ir brandinimo vietovė apima šias komunas: — De Sevro Departamentas: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (buvusios šių deleguotųjų komunų teritorijos: Bouillé-Saint-Paul, Cersay); — Endro ir Luaros Departamentas: Saint-Nicolas-de-Bourgueil; — Atlanto Luaros Departamentas: Ancenis, Le Loroux-Bottereau, Le Pallet, La Remaudière, Vair-sur-Loire (buvusi šios deleguotosios komunos teritorija: Anetz), Vallet; — Meno ir Luaros Departamentas: Allonnes, Angers, Antoigné, Artannes-sur-Thouet, Blaison-Saint-Sulpice (buvusios šių deleguotųjų komunų teritorijos: Blaison-Gohier, Saint-Sulpices), Bouchemaine, Brain-sur-Allonnes, Brézé, Brissac Loire Aubance (buvusios šių deleguotųjų komunų teritorijos: Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital, Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (buvusi šios deleguotosios komunos teritorija: Valanjou), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (buvusios šių deleguotųjų komunų teritorijos: Forges, Meigném, Montfort), Épieds, Fontevraud-l’Abbaye, Les Garennes sur Loire (buvusios šių deleguotųjų komunų teritorijos: Juigné-sur-Loire, Saint-Jean-des-Mauvrets), Gennes-Valde-Loire (buvusios šių deleguotųjų komunų teritorijos: Chênehutte-Trêves-Cunault, Gennes, Grézillé, Saint-Georges-des-Sept-Voies, Le Thoureil), Huillé, Ingrandes-Le-Fresne sur Loire (buvusi šios deleguotosios komunos teritorija: Ingrandes), Jarzé Villages (buvusi šios deleguotosios komunos teritorija: Lué-en-Baugeois), Louresse-Rochemenier, Lys-Haut-Layon (buvusios šių deleguotųjų komunų teritorijos: Cerqueux-sous-Passavant, Vihiers), Mauges-sur-Loire (buvusios šių deleguotųjų komunų teritorijos: La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florentle-Vieil, Saint-Laurent-de-la-Plaine, Saint-Laurent-du-Mottay), Mazé-Milon (buvusi šios deleguotosios komunos teritorija: Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (buvusios šių deleguotųjų komunų teritorijos: Bouzillé, Champtoceaux, Drain, Landemont, Liré, Saint-Laurent-des-Autels, La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (buvusi šios deleguotosios komunos teritorija: Notre-Dame-d’Allençon), Tuffalun (buvusios šių deleguotųjų komunų teritorijos: Ambillou-Château, Louerre, Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (buvusios šių deleguotųjų komunų teritorijos: Pellouailles-les-Vignes, Saint-Sylvain-d’Anjou), Villevêque; — Vjeno Departamentas: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

b) Pritaikius nukrypti leidžiančią nuostatą nustatyta arčiausiai esanti nuoroda „premier cru“ ir papildoma geografine nuoroda „Chaume“ žymimų vynų vyndarystės, gaminimo ir brandinimo vietovė apima toliau nurodytų Meno ir Luaros departamento komunų, kaip jos apibrėžtos 2018 m. Oficialiajame geografinių kodų registre, teritorijas: Aubigné-sur-Layon, Beaulieu-sur-Layon, Bellevigne-en-Layon (buvusios šių deleguotųjų komunų teritorijos: Champ-sur-Layon, Faveraye-Mâchelles, Faye-d’Anjou, Rablay-sur-Layon, Thouarcé), Brissac Loire Aubance (buvusios šių deleguotųjų komunų teritorijos: Brissac-Quincé, Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (buvusi šios deleguotosios komunos teritorija: Chanzeaux), Denée, Doué-en-Anjou (buvusios šių deleguotųjų komunų teritorijos: Brigné, Les Verchers-sur-Layon), Mauges-sur-Loire (buvusios šių deleguotųjų komunų teritorijos: Montjean-sur-Loire, La Pommeraye), Mozé-sur-Louet, Savennières, Soulaines-sur-Aubance, Terranjou (buvusios šių deleguotųjų komunų teritorijos: Chavagnes, Martigné-Briand, Notre-Dame-d’Allençon), Val-du-Layon (buvusios šių deleguotųjų komunų teritorijos: Saint-Aubin-de-Luigné, Saint-Lambert-du-Lattay).

Ženklinimas: papildomos nuorodos – komuna, kurioje išaugintos vynuogės

Teisinis pagrindas:

Nacionalinės teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Atsižvelgiant į specifikacijoje nustatytas taisykles, prie saugomos kilmės vietos nuorodos pavadinimo gali būti pateikiamas komunos, kurioje išaugintos vynuogės, pavadinimas.

Komunos, kurioje išaugintos vynuogės, pavadinimas užrašomas rašmenimis, kurių dydis (aukštis ir plotis) ne didesnis už rašmenų, kuriais užrašytas SKVN pavadinimas, dydį.

Ženklinimas: nuoroda „Sélection de grains nobles“

Teisinis pagrindas:

ES teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Atsižvelgiant į specifikacijoje nustatytas taisykles, prie saugomos kilmės vietos nuorodos pavadinimo gali būti pateikiama nuoroda „sélection de grains nobles“.

Būtina nurodyti nuoroda „sélection de grains nobles“ žymimų vynų derliaus metus.

Ženklinimas: nuoroda „premier cru“

Teisinis pagrindas:

ES teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Atsižvelgiant į specifikacijoje nustatytas taisykles, nuoroda „premier cru“ žymimi tik SKVN vynai, pažymėti papildoma geografine nuoroda „Chaume“.

Papildomos geografinės nuorodos pavadinimas „Chaume“ negali būti pateikiamas vienoje eilėje su nuoroda „premier cru“.

Papildomos geografinės nuorodos „Chaume“ pavadinimas užrašomas rašmenimis, kurių dydis (aukštis ir plotis) ne didesnis už rašmenų, kuriais užrašytas SKVN pavadinimas, dydį.

Ženklinimas: geografinė nuoroda „Val de Loire“

Teisinis pagrindas:

Nacionalinės teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Atsižvelgiant į specifikacijoje nustatytas geografinės nuorodos naudojimo taisykles, prie saugomos kilmės vietos nuorodos pavadinimo gali būti pateikiama geografinė nuoroda „Val de Loire“. Geografinė nuoroda „Val de Loire“ užrašoma rašmenimis, kurių dydis (aukštis ir plotis) nėra didesnis nei 2/3 rašmenų, kuriais užrašytas saugomos kilmės vietos nuorodos pavadinimas, dydžio.

Ženklinimas: mažesnė geografinė vietovė ir neprivaloma nuoroda

Teisinis pagrindas:

Nacionalinės teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Vynų, kuriems suteikta saugoma kilmės vietos nuoroda, etiketėse galima nurodyti mažesnę geografinę vietovę, jeigu ji:

— įtraukta į kadastrą;

— nurodyta derliaus deklaracijoje.

Į kadastrą įtraukto mažesnio geografinio vieneto pavadinimas užrašomas rašmenimis, kurių dydis (aukštis ir plotis) nėra didesnis nei pusė rašmenų, kuriais užrašytas saugomos kilmės vietos nuorodos pavadinimas, dydžio.

Ženklinimas: rašmenų dydis

Teisinis pagrindas:

Nacionalinės teisės aktai

Papildomų sąlygų rūšis:

Papildomos nuostatos dėl ženklinimo

Sąlygos aprašymas:

Visi papildomi užrašai, kurių naudojimą pagal Sąjungos teisės nuostatas gali reglamentuoti valstybės narės, etiketėse užrašomi rašmenimis, kurių dydis (aukštis ir plotis) yra ne daugiau kaip du kartus didesnis už rašmenų, kuriais užrašytas saugomos kilmės vietos nuorodos pavadinimas, dydį.

Nuoroda į produkto specifikaciją

https://info.agriculture.gouv.fr/gedei/site/bo-agri/document_administratif-7ab93419-47c9-4eb0-94fd-ae83a8828145

(1) OL L 9, 2019 1 11, p. 2.